આ લીમડાના વૃક્ષો ના કાપવા અને ખોટી મંજૂરી ના આપવા માટે ગત ૨૫/૧૧/૧૮ના રોજ પર્યાવરણ પ્રેમીઓ અને માર્કેટના વેપારીઓ, ખેડૂતો દ્વારા કલેક્ટરને આવેદન પત્ર આપવામાં આવ્યું હતું , આ બાબતે કલેક્ટર દ્વારા મોસ્ટ અર્જેન્ટ લખી આવેદન ફોરેસ્ટ વિભાગને મોકલવામાં આવ્યું હતું, તેમ છતાં ૨૩/૧/૧૯ના રોજ રાતે લીમડાના વૃક્ષો કાપી નાખવામાં આવ્યા હતા અને હજુ બીજા ઘટાદાર લીમડાના વૃક્ષોને કાપવાની તજવીજ જોવા મળી રહી હોવાનો પર્યાવરણ પ્રેમીઓએ ભય વ્યક્ત કર્યો હતો અને પર્યાવરણ પ્રેમીઓ અને વેપારીઓએ વૃક્ષો બચાવવા આગામી સમયમાં ઉગ્ર આંદોલન કરવાની પણ ચીમકી ઉચારી હતી.